Likumprojekts

**Grozījumi Covid-19 infekcijas izplatības pārvaldības likumā**

Izdarīt Covid-19 infekcijas izplatības pārvaldības likumā (Latvijas Vēstnesis, 2020, 110A., 140. nr.) šādus grozījumus:

1. Papildināt likumu ar 6.1pantu šādā redakcijā:

"**6.1 pants.** (1) Covid-19 infekcijas izplatības draudu mazināšanai un šā likuma 6. pantā noteiktās personu uzraudzības nodrošināšanai izmanto personu uzraudzības informācijas sistēmu.

(2) Ministru kabinets nosaka personu uzraudzības informācijas sistēmā iekļaujamo ziņu apjomu, ziņu iekļaušanas kārtību un glabāšanas termiņu, kā arī institūcijas, kurām piešķir piekļuvi sistēmā iekļautajām ziņām."

2. 23. pantā:

papildināt pantu ar otro daļu šādā redakcijā:

"(2) Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm obligātās periodiskās veselības stāvokļa pārbaudes un plānotās atkārtotās veselības stāvokļa pārbaudes, kuras tika pārtrauktas saskaņā ar likuma "[Par valsts institūciju darbību ārkārtējās situācijas laikā saistībā ar Covid-19 izplatību](https://likumi.lv/ta/id/313730-par-valsts-instituciju-darbibu-arkartejas-situacijas-laika-saistiba-ar-covid-19-izplatibu)" [32. pantu](https://likumi.lv/ta/id/313730-par-valsts-instituciju-darbibu-arkartejas-situacijas-laika-saistiba-ar-covid-19-izplatibu#p17) vai kuru veikšanu noteiktajā termiņā ietekmē valstī noteiktie epidemioloģiskās drošības pasākumi Covid-19 infekcijas izplatības ierobežošanai, veicamas ne vēlāk kā līdz 2021. gada 31. martam.";

uzskatīt līdzšinējo panta tekstu par pirmo daļu.

Šā likuma 1. pants stājas spēkā 2020. gada 12. oktobrī.

Iekšlietu ministrs

S. Ģirģens